Veguería

La veguería (vegueria en catalán) ye la demarcación territorial historica de Catalunya. Ye una institución d'orichen medieval, que existió dende lo sieglo XII dica lo sieglo XVIII, cuan substituyoron las veguerías por corregimientos a radíz de lo Decreto de Nueva Planta promulgato por lo rei Felipe V dimpués d'a Guerra de Succesión Espanyola.

Se tractaba de lo territorio sobre lo que teneba poder un veguer. En lo Reino d'Aragón la institución equivalent estió primero la tenencia y dimpués la merindat, y en lo Reino de Castiella la suya función yera pareixita a la d'o correchimiento.

Actualment la Cheneralidat de Catalunya ye elaborando la dita Llei de l'Organització Veguerial de Catalunya y que substituyirá a las actuals cuatre deputacions provincials por siet veguerías:
 Alto Pireneu y Arán
 Barcelona
 Campo de Tarragona
 Catalunya Central
 Chirona
 Leida
 Tierras de l'Ebro

Categoría:Historia de Catalunya